Rhipsideigma

Rhipsideigma er en slekt av vedspisende biller.

Utseende 
Lysbrunlige, slanke, lysbrune biller. De er 13-20 millimeter lange. Hodet har framstående kjever (mandibler), oppstående, spisse knøler og små, runde, utstående fasettøyne. Antennene er ganske lange trådformede. Brystskjoldet (pronotum) er lite og kort, omtrent så bredt som hodet og omtrent så langt som bredt. Dekkvingene er lange (ca. 5 ganger så lange som brystskjoldet), jevnbrede, med rekker av kraftige punkter, og ofte flekkete.

Levevis 
Lite er kjent med sikkerhet om biologien til disse artene, men man regner med at larvene lever i død ved som andre Cupedidae.

Utbredelse 
Fire av artene lever på Madagaskar, den femte i Tanzania.

Systematisk inndeling 
Slekten har nylig blitt foreslått slått sammen med Cupes.

 Ordenen biller, Coleoptera
 Underordenen Archostemata
 Familien Cupedidae Laporte de Castelnau, 1836
 Slekten Rhipsideigma Neboiss, 1984
 Rhipsideigma adjuncta Neboiss, 1984
 Rhipsideigma anosibense Neboiss, 1989
 Rhipsideigma cretaceotincta (Kolbe, 1897)
 Rhipsideigma lugubris (Fairmaire, 1895)
 Rhipsideigma raffrayi (Fairmaire, 1884)

Eksterne lenker 
 Tree of life - Rhipsideigma 
 

Archostemata
Biller formelt beskrevet i 1984